Document ID: /roh_data/filtered/swiss_laws_in_ROHinterleaved.jsonl.gz/17100

This text was translated from DE into Rumantsch Grischun.

Der Bundesrat erlässt Vorschriften über:1. die Führung des Handelsregisters und die Oberaufsicht;2. die Anmeldung, Eintragung, Änderung, Löschung und Wiedereintragung;3. den Inhalt der Einträge;4. die Belege und deren Prüfung;5. die Öffentlichkeit und Wirksamkeit;6. die Organisation des Schweizerischen Handelsamtsblatts und dessen Veröffentlichung;7. die Zusammenarbeit und Auskunftspflicht;8. die Verwendung der AHV-Versichertennummer sowie der Personennummer;9. die zentralen Datenbanken über die Rechtseinheiten und über die Personen;10. die Modalitäten der elektronischen Übermittlung;11. die Verfahren.

Il Cussegl federal decretescha prescripziuns davart:1. la gestiun dal register da commerzi e la surveglianza suprema;2. l’annunzia, l’inscripziun, la midada, la stizzada e la reinscripziun;3. il cuntegn da las inscripziuns;4. ils mussaments e lur verificaziun;5. la publicitad ed ils effects;6. l’organisaziun dal Fegl uffizial svizzer da commerzi e sia publicaziun;7. la collavuraziun e l’obligaziun da dar infurmaziuns;8. l’utilisaziun dal numer d’assicuranza da la AVS e dal numer persunal;9. las bancas da datas centralas davart las unitads giuridicas e davart las persunas;10. las modalitads da la transmissiun electronica;11. las proceduras.